title: A tagállamok kormányai képviselőinek (EU, Euratom) 2015/1569 határozata (2015. szeptember 16.) a Törvényszék bíráinak kinevezéséről

text:
               22.9.2015

               HU

               Az Európai Unió Hivatalos Lapja

               L 245/5

         A TAGÁLLAMOK KORMÁNYAI KÉPVISELŐINEK (EU, EURATOM) 2015/1569 HATÁROZATA
   (2015. szeptember 16.)
   a Törvényszék bíráinak kinevezéséről
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               A Törvényszék tizennégy bírájának hivatali ideje 2016. augusztus 31-én lejár. Ezért dönteni kell a 2016. szeptember 1-jétől2022. augusztus 31-ig terjedő időszakra történő kinevezésekről.

               (2)

               Az a javaslat született, hogy Heikki KANNINEN és Juraj SCHWARCZ törvényszéki bírói megbízatását újítsák meg.

               (3)

               Az Európai Unió működéséről szóló szerződés 255. cikke alapján létrehozott bizottság véleményt nyilvánított Heikki KANNINEN-nek és Juraj SCHWARCZ-nak a törvényszéki bírói feladatok ellátására való alkalmasságáról,

         ELFOGADTÁK EZT A HATÁROZATOT:
   1. cikk
   A 2016. szeptember 1-jétől2022. augusztus 31-ig tartó időszakra az alábbi személyeket a Törvényszék bíráivá nevezik ki:

               —

               Heikki KANNINEN,

               —

               Juraj SCHWARCZ.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2015. szeptember 16-án.

            az elnök

         C. BRAUN


title: A Tanács (KKBP) 2016/609 határozata (2016. április 18.) az Iránnal szembeni korlátozó intézkedésekről szóló 2010/413/KKBP határozat módosításáról

text:
                  20.4.2016

                  HU

                  Az Európai Unió Hivatalos Lapja

                  L 104/19

            A TANÁCS (KKBP) 2016/609 HATÁROZATA
      (2016. április 18.)
      az Iránnal szembeni korlátozó intézkedésekről szóló 2010/413/KKBP határozat módosításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 29. cikkére,
      tekintettel az Iránnal szembeni korlátozó intézkedésekről és a 2007/140/KKBP közös vélemény hatályon kívül helyezéséről szóló, 2010. július 26-i 2010/413/KKBP tanácsi határozatra (1) és különösen annak 23. cikkére,
      tekintettel az Unió külügyi és biztonságpolitikai főképviselőjének javaslatára,
      mivel:

                  (1)

                  A Tanács 2010. július 26-án elfogadta a 2010/413/KKBP határozatot.

                  (2)

                  Az Egyesült Államok, az Egyesült Királyság, Franciaország, Kína, Németország és az Oroszországi Föderáció az Unió külügyi és biztonságpolitikai főképviselőjének támogatásával 2015. július 14-én megállapodásra jutott Iránnal az iráni nukleáris kérdés hosszú távú és átfogó megoldásáról. Az átfogó közös cselekvési terv (JCPOA) sikeres végrehajtása biztosítani fogja az iráni nukleáris program teljes mértékben békés jellegét, és lehetővé fogja tenni a nukleáris vonatkozású szankciók általános megszüntetését.

                  (3)

                  Az ENSZ Biztonsági Tanácsa 2015. július 20-án elfogadta a JCPOA jóváhagyásáról szóló 2231 (2015) sz. ENSZ BT-határozatot, amelyben a terv teljes körű végrehajtására szólít fel az abban megjelölt határidőknek megfelelően, továbbá a tervvel összhangban lévő intézkedéseket irányoz elő.

                  (4)

                  A JCPOA, amelyet a 2231 (2015) sz. ENSZ BT-határozat megerősített, úgy rendelkezik, hogy az Unió az „elfogadás napja” (2015. október 18.) után nyolc évvel, azaz az „átmenet napján” (2023. október 18-án) vagy egy korábbi időpontban megszünteti az egyes személyekkel és szervezetekkel szemben hozott korlátozó intézkedéseket, a Nemzetközi Atomenergia-ügynökség (NAÜ) főigazgatója által a NAÜ kormányzótanácsának és ezzel párhuzamosan az ENSZ Biztonsági Tanácsának megküldött azon jelentés alapján, amelyben a NAÜ megállapítja, hogy Irán minden nukleáris anyagot békés tevékenységek céljára használ fel (a továbbiakban: széles körű következtetés).

                  (5)

                  A Tanács felülvizsgálta az átmenet napjáig korlátozó intézkedések hatálya alá tartozó egy szervezetre vonatkozó indokolást, és úgy határozott, hogy azt ki kell egészíteni.

                  (6)

                  Az e rendeletet mellékletében foglalt bejegyzés 2016. október 22-ig alkalmazandó.

                  (7)

                  A 2010/413/KKBP határozatot ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      A 2010/413/KKBP határozat II. melléklete az e határozat mellékletében meghatározottak szerint módosul.
      2. cikk
      Ez a határozat az Európai Unió Hivatalos Lapjában való kihirdetését követő napon lép hatályba.

         Kelt Luxembourg, 2016. április 18-án.

               a Tanács részéről

               az elnök

            F. MOGHERINI

         (1)  HL L 195., 2010.7.27., 39. o.

         MELLÉKLET
         A 2010/413/KKBP határozat II. mellékletének I. B. része 2016. október 22-ig az alábbi bejegyzéssel egészül ki:
         I.   A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató szervezetek jegyzéke
         B.   Szervezetek

                        Név

                        Azonosító adat

                        Indoklás

                        A jegyzékbe vétel időpontja

                        „7a. (*)

                        Bank Saderat Iran (beleértve minden fiókot) és leányvállalatai:

                        Bank Saderat Tower, 43 Somayeh Ave, Tehran, Iran.

                        Azzal, hogy 2009 márciusában kezelte a Defence Industries Organisation (DIO) akkreditívjeit, a Bank Saderat megsértette az 1737. sz. ENSZ BT-határozatot, amely jegyzékbe vette a DIO-t, és következésképpen elrendelte a DIO pénzeszközeinek, vagyoni eszközeinek és gazdasági erőforrásainak a befagyasztását, és megtiltotta bármely pénzeszköznek, vagyoni eszköznek vagy gazdasági erőforrásnak a DIO rendelkezésére bocsátását. Az említett akkreditívek kezelése révén a Bank Saderat segítséget nyújtott a DIO-nak az 1747. sz. ENSZ BT-határozatban foglalt, fegyverek és kapcsolódó hadianyagok Irán általi beszerzésére és Irán általi történő szállítására vonatkozó tilalom megsértéséhez.

                                    a)

                                    Bank Saderat PLC (London)

                        5 Lothbury, London, EC2R 7 HD, UK

                        A Bank Saderat 100 %-os tulajdonában álló leányvállalat.

            (*)  A (KKBP) 2016/609 tanácsi határozattal összhangban ez a bejegyzés 2016. október 22-ig alkalmazandó.”


title: 2014/789/EU: A Tanács határozata ( 2014. november 10. ) a Horvátország Európai Unióhoz történő csatlakozásának figyelembevétele céljából az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodáshoz csatolt kiegészítő jegyzőkönyv megkötéséről

text:
               14.11.2014

               HU

               Az Európai Unió Hivatalos Lapja

               L 329/1

         A TANÁCS HATÁROZATA
   (2014. november 10.)
   a Horvátország Európai Unióhoz történő csatlakozásának figyelembevétele céljából az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodáshoz csatolt kiegészítő jegyzőkönyv megkötéséről

      (2014/789/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére, 167. cikke (3) bekezdésére, 207. cikkére, összefüggésben annak 218. cikke (6) bekezdése második albekezdésének a) pontjának v. alpontjára,
   tekintettel Horvátország csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A 2014/257/EU tanácsi határozatnak (1) megfelelően a Horvátország Európai Unióhoz történő csatlakozásának figyelembevétele céljából az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodáshoz csatolt kiegészítő jegyzőkönyvet (a továbbiakban: a kiegészítő jegyzőkönyv) aláírták, és 2013. július 1-jei hatállyal ideiglenesen alkalmazták a megkötésére vonatkozó eljárások lezárásáig.

               (2)

               Ezt a kiegészítő jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   A Horvátország Európai Unióhoz történő csatlakozásának figyelembevétele céljából az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodáshoz csatolt kiegészítő jegyzőkönyvet a Tanács az Unió és tagállamai nevében jóváhagyja (2).
   2. cikk
   A Tanács elnöke felhatalmazást kap, hogy kijelölje az Unió és tagállamai nevében a kiegészítő jegyzőkönyv 9. cikkében említett, a hatályaba lépésre vonatkozó belső eljárások lezárására vonatkozó értesítés megtételére jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2014. november 10-én.

            a Tanács részéről

            az elnök

         M. MARTINA

      (1)  HL L 140., 2014.5.14., 1. o.

      (2)  A kiegészítő jegyzőkönyv szövegét az aláírásról szóló határozattal együtt hirdetik ki.


title: A Tanács 2014/71/KKBP határozata ( 2013. november 18. ) az Európai Unió és a Chilei Köztársaság közötti, a Chilei Köztársaságnak az Európai Unió válságkezelési műveleteiben való részvétele kereteinek meghatározásáról szóló megállapodás aláírásáról és megkötéséről

text:
               11.2.2014

               HU

               Az Európai Unió Hivatalos Lapja

               L 40/1

         A TANÁCS 2014/71/KKBP HATÁROZATA
   (2013. november 18.)
   az Európai Unió és a Chilei Köztársaság közötti, a Chilei Köztársaságnak az Európai Unió válságkezelési műveleteiben való részvétele kereteinek meghatározásáról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikke (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A harmadik államoknak az Európai Unió válságkezelési műveleteiben történő részvételével kapcsolatos feltételeket az ilyen lehetséges jövőbeli részvétel kereteit megállapító megállapodásban kell rögzíteni, és nem esetenként, az egyes érintett műveletek vonatkozásában kell meghatározni.

               (2)

               Azt követően, hogy a Tanács 2010. április 26-án elfogadta a tárgyalások megkezdésére való felhatalmazásról szóló határozatot, az Unió külügyi és biztonságpolitikai főképviselője tárgyalásokat folytatott az Európai Unió és a Chilei Köztársaság között létrehozandó megállapodásról (a továbbiakban: a megállapodás), amely meghatározza a Chilei Köztársaságnak az Európai Unió válságkezelési műveleteiben való részvételének keretét.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A Tanács az Európai Unió nevében jóváhagyja az Európai Unió és a Chilei Köztársaság közötti, a Chilei Köztársaságnak az Európai Unió válságkezelési műveletekben való részvétele kereteinek meghatározásáról szóló megállapodást.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   A Tanács elnöke az Unió nevében megteszi a megállapodás 16. cikkének (1) bekezdésében meghatározott értesítést (1).
   4. cikk
   Ez a határozat az elfogadásának napján lép hatályba.

      Kelt Brüsszelben, 2013. november 18-án.

            a Tanács részéről

            az elnök

         C. ASHTON

      (1)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.


title: 2012/647/EU: A Tanács határozata ( 2012. október 16. ) a Régiók Bizottsága egy német tagjának kinevezéséről

text:
               18.10.2012

               HU

               Az Európai Unió Hivatalos Lapja

               L 287/11

         A TANÁCS HATÁROZATA
   (2012. október 16.)
   a Régiók Bizottsága egy német tagjának kinevezéséről
   (2012/647/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Petra ROTH hivatali idejének lejártát követően a Régiók Bizottsága egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága tagjává nevezi ki:

               —

               Dagmar MÜHLENFELD, Oberbürgermeisterin der Stadt Mülheim an der Ruhr.

         2. cikk
   Ez a határozat az elfogadásának napján lép hatályba.

      Kelt Luxembourgban, 2012. október 16-án.

            a Tanács részéről

            az elnök

         A. D. MAVROYIANNIS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács határozata (2002. november 28.) a terrorizmus elleni küzdelem érdekében elfogadott nemzeti jogi szabályozásoknak és ezek alkalmazásának az értékelésére szolgáló mechanizmus létrehozásáról

text:
Fontos jogi nyilatkozat

|

32002D0996

Hivatalos Lap L 349 , 24/12/2002 o. 0001 - 0003

		A Tanács határozata(2002. november 28.)a terrorizmus elleni küzdelem érdekében elfogadott nemzeti jogi szabályozásoknak és ezek alkalmazásának az értékelésére szolgáló mechanizmus létrehozásáról(2002/996/IB)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 29. cikkére és 34. cikkének (1) bekezdésére,tekintettel a Spanyol Királyság kezdeményezésére [1],tekintettel az Európai Parlament véleményére [2],mivel:(1) A Bel- és Igazságügyi Tanács 2001. szeptember 20-i ülése, az ülés következtetéseinek 15. pontjában rögzítettek szerint, úgy határozott, hogy a szervezett bűnözés elleni nemzetközi kötelezettségvállalások nemzeti szintű alkalmazásának és végrehajtásának értékelésére szolgáló mechanizmus létrehozásáról szóló, 1997. december 5-i 97/827/IB együttes fellépésben [3] meghatározott értékelési mechanizmus egy egyszerűbb és gyorsabb formájának kidolgozására utasítja a 36. cikk bizottságát annak érdekében, hogy meghatározzák a nemzeti szintű terrorizmusellenes intézkedések kölcsönös értékelésére szolgáló eljárást.(2) Javítani szükséges a terrorizmus leküzdésére szolgáló nemzeti jogi szabályozásokat és azok alkalmazását.(3) Az egyes jogi szabályozások kidolgozása és nemzeti szintű alkalmazása elsősorban az adott tagállamok felelőssége, bár az Európai Unió keretében a tagállamok a terrorizmus elleni küzdelem nagyobb eredményességének elérése érdekében tájékoztatják egymást e rendelkezéseik tartalmáról.(4) A fent említett Tanács 2001. szeptember 20-i megbízatásának megfelelően kívánatos továbbá egy olyan mechanizmus létrehozása, amely a szerződésben előírt együttműködésnek megfelelően lehetővé teszi a tagállamok számára a terrorizmus elleni küzdelem terén elfogadott nemzeti jogi szabályozásaiknak és azok alkalmazásának az egyenlőség és a kölcsönös bizalom elvén alapuló értékelését,A KÖVETKEZŐKÉPPEN HATÁROZOTT:1. cikkAz értékelési mechanizmus létrehozása(1) A tagállamok közötti nemzetközi együttműködés keretében létre kell hozni a terrorizmus elleni küzdelem érdekében elfogadott nemzeti intézkedések kölcsönös értékelésére szolgáló mechanizmust, az alábbiakban megállapított részletes szabályoknak megfelelően.(2) A tagállamok kötelezettséget vállalnak annak biztosítására, hogy nemzeti hatóságaik szorosan együttműködnek az e határozat alapján és ennek végrehajtása céljából felállított értékelő csoportokkal, kellő figyelemmel a nemzeti szinten alkalmazandó jogi rendelkezésekre és etikai szabályokra.2. cikkAz értékelés tárgya(1) Minden értékelési ciklusban az értékelés pontos tárgyát, valamint a tagállamok értékelésének sorrendjét, az elnökség javaslatára, a 36. cikk bizottsága határozza meg.Az értékelés konkrét tárgyától függően a 36. cikk bizottsága azt is meghatározza, hogy melyik, a bizottságnak alárendelt tanácsi munkacsoport végezze el az értékelést, illetve hogy azt maga végzi-e el.A 36. cikk bizottsága meghatározza továbbá az egyes értékelési ciklusok gyakoriságát is.(2) Az értékelést a Tanács elnöksége készíti elő a Tanács Főtitkárságának segítségével; ez utóbbi elsősorban az értékelés céljából számára kirendelt nemzeti szakértők közreműködésére támaszkodik. A Bizottságot teljes mértékben bevonják az előkészítő munkába.(3) Az első értékelési ciklus legkésőbb a 2003. év közepén fejeződik be.3. cikkSzakértők kijelölése(1) Az elnökség kezdeményezésére minden tagállam, legkésőbb négy héttel azt követően, hogy a 36. cikk bizottsága meghatározott tárgyban az értékelés megkezdéséről határoz, megküldi a Tanács Főtitkárságának a terrorizmus elleni harc terén az értékelés tárgyában jelentős szakértelemmel rendelkező és legalább egy értékelési ciklusban részt venni kész egy, két vagy három szakértő nevét.(2) Az elnökség elkészíti a tagállamok által kijelölt szakértők névjegyzékét és továbbítja azt a 36. cikk bizottságának vagy az értékelésre kijelölt munkacsoportnak.4. cikkAz értékelő csoportAz elnökség a 3. cikk (2) bekezdésében említett névjegyzék alapján minden tagállam értékelésére egy két főből álló szakértői csoportot jelöl ki, ügyelve arra, hogy a szakértők ne legyenek az érintett tagállam állampolgárai.A 36. cikk bizottságának vagy az értékelésre kijelölt munkacsoportnak megküldik az értékelési csoportokat alkotó kiválasztott szakértők nevét.Az értékelési csoportot valamennyi feladatának ellátása során a Tanács Főtitkársága és a Bizottság segíti.5. cikkA kérdőív kidolgozásaAz elnökség a Tanács Főtitkársága és a Bizottság segítségével kidolgoz egy, valamennyi tagállam – a 2. cikk (1) bekezdésében meghatározott konkrét tárgy tekintetében történő – értékelésére szolgáló kérdőívet, amelyet jóváhagyásra a 36. cikk bizottsága vagy az értékelésre kijelölt munkacsoport elé terjeszt. Ebben az összefüggésben szükség esetén kikérik az értékelés tárgyában illetékes tanácsi munkacsoportok véleményét. A kérdőívet úgy állítják össze, hogy alkalmas legyen valamennyi, az értékelés szempontjából hasznos információ összegyűjtésére. Az értékelt tagállam gondoskodik arról, hogy egy hónapon belül a lehető legteljesebb mértékben válaszoljon a kérdőívre, és szükség esetén minden vonatkozó jogi rendelkezést, műszaki és gyakorlati adatot csatoljon hozzá.6. cikkAz értékelés keretében tett látogatásAz értékelő csoport azokban az esetekben, amikor a kérdőívre adott válaszok tisztázása érdekében indokoltnak tartja, legkésőbb hat héttel a kérdőívre adott válaszok kézhezvételét követően, látogatást tesz az értékelt tagállamban abból a célból, hogy az értékelési munkacsoport javaslata alapján e tagállam által összeállított látogatási program szerint találkozzon a politikai, közigazgatási, rendőri, vámügyi és igazságügyi hatóságokkal vagy más illetékes szervekkel.7. cikkA jelentéstervezet kidolgozásaAz értékelő csoport legkésőbb a kérdőívre adott válaszok kézhezvételét követő 15 napon belül, illetve amennyiben sor került rá, a 6. cikkben említett látogatást követően, rövid jelentéstervezetet készít, amelyet véleményezés céljából megküld az értékelt tagállamnak; ez utóbbi hat héten belül közli véleményét. Az értékelő csoport, amennyiben szükségesnek tartja, módosítja jelentését az értékelt tagállam megjegyzéseinek fényében.8. cikkA jelentés vitája és elfogadása(1) Az elnökség a bizalmasan kezelt jelentéstervezetet az értékelt tagállamnak az értékelő csoport által el nem fogadott megjegyzéseivel együtt megküldi a 36. cikk bizottsága tagjainak vagy az értékelésre kijelölt munkacsoportnak.(2) A 36. cikk bizottságának vagy az e célból kijelölt munkacsoportnak az ülése azzal kezdődik, hogy az értékelő csoport bemutatja a jelentéstervezetet. Az értékelt tagállam képviselője ezt követően belátása szerint megjegyzéseket, információkat vagy magyarázatot fűzhet a jelentéstervezethez. A 36. cikk bizottsága vagy az e célból kijelölt munkacsoport ezt követően megvitatja a jelentéstervezetet, és következtetéseit konszenzussal fogadja el.(3) Az elnökség minden teljes értékelési ciklus befejeztével megfelelő módon tájékoztatja a Tanácsot annak eredményeiről. A Tanács, amennyiben indokoltnak tartja, ajánlásokat intézhet az érintett tagállamhoz és felkérheti arra, hogy az általa meghatározott határidőn belül tegyen jelentést a Tanácsnak az elért haladásról.(4) Az elnökség a 9. cikk (2) bekezdésének megfelelően minden teljes értékelési ciklus befejeztével tájékoztatja az Európai Parlamentet az értékelési mechanizmus működéséről.9. cikkTitoktartás(1) Az értékelő csoportok szakértői kötelesek a megbízatásukkal összefüggésben tudomásukra jutott információkat titokban tartani. A tagállamok ezért gondoskodnak arról, hogy az általuk a 3. cikk alapján kijelölt szakértők adott esetben megfeleljenek a szükséges biztonsági követelményeknek.(2) Az e határozat keretében kidolgozott jelentés legalább "korlátozott terjesztésű" minősítést kap. Az értékelt tagállam azonban saját felelősségére nyilvánosságra hozhatja a jelentést. Amennyiben az értékelt tagállam a jelentésnek csak egyes részeit kívánja nyilvánosságra hozni, ehhez meg kell szereznie a Tanács hozzájárulását.10. cikkA mechanizmus felülvizsgálataA Tanács, legkésőbb valamennyi tagállam első értékelésének befejeztével, megvizsgálja a mechanizmus részletes szabályait és alkalmazási körét, és szükség esetén kiigazítja ezt a határozatot.11. cikkHatálybalépés időpontjaEz a határozat a Hivatalos Lapban való kihirdetésének napján lép hatályba.12. cikkKihirdetésEzt a határozatot a Hivatalos Lapban ki kell hirdetni.Kelt Brüsszelben, 2002. november 28-án.a Tanács részérőlaz elnökB. Haarder[1] HL C 151., 2002.6.25., 14. o.[2] 2002. szeptember 24-i vélemény (a Hivatalos Lapban még nem tették közzé).[3] HL L 344., 1997.12.15., 7. o.--------------------------------------------------


title: 2009/576/EK: A Tanács határozata ( 2009. július 27. ) a Régiók Bizottsága egy egyesült királyságbeli póttagjának kinevezéséről

text:
               30.7.2009

               HU

               Az Európai Unió Hivatalos Lapja

               L 198/55

      A TANÁCS HATÁROZATA

   (2009. július 27.)
   a Régiók Bizottsága egy egyesült királyságbeli póttagjának kinevezéséről
   (2009/576/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel az Egyesült Királyság kormányának javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Robert NEILL lemondását követően a Régiók Bizottsága egy póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig a Régiók Bizottsága póttagjává nevezi ki:
   Roger EVANS-t, Assembly Member for Havering & Redbridge, England (a Greater London Assembly nevében).
   2. cikk
   Ez a határozat az elfogadásának napján lép hatályba.

      Kelt Brüsszelben, 2009. július 27-én.

            a Tanács részéről

            az elnök

         C. BILDT

      (1)  HL L 56., 2006.2.25., 75. o.


title: 2005/547/EK: Az Európai Parlament határozata (2005. április 12.) a Kábítószer és a Kábítószerfüggőség Európai Megfigyelőközpontja igazgatójának adott, a 2003-as pénzügyi év költségvetésének végrehajtására vonatkozó mentesítésről

text:
               27.7.2005

               HU

               Az Európai Unió Hivatalos Lapja

               L 196/120

      AZ EURÓPAI PARLAMENT HATÁROZATA

   (2005. április 12.)
   a Kábítószer és a Kábítószerfüggőség Európai Megfigyelőközpontja igazgatójának adott, a 2003-as pénzügyi év költségvetésének végrehajtására vonatkozó mentesítésről
   (2005/547/EK)
   AZ EURÓPAI PARLAMENT,
   tekintettel a Számvevőszék a Kábítószer és a Kábítószerfüggőség Európai Megfigyelőközpontja 2003-as pénzügyi évére vonatkozó éves beszámolójára és a Megfigyelőközpont válaszaira (1),
   tekintettel a Tanács 2005. március 8-i ajánlására (6862/2005 – C6-0071/2005),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére, valamint a Kábítószer és a Kábítószerfüggőség Európai Megfigyelőközpontja létrehozásáról szóló 302/93/EGK rendelet módosításáról szóló, 2003. június 18-i 1651/2003/EK tanácsi rendeletre (3) és különösen annak 11a. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 70. és 71. cikkére, valamint V. mellékletére,
   tekintettel a költségvetési ellenőrző bizottság jelentésére és az Állampolgári Jogi, Bel- és Igazságügyi Bizottság véleményére (A6-0074/2005),

               1.

               mentesíti a Kábítószer és a Kábítószerfüggőség Európai Megfigyelőközpontja igazgatóját a 2003-as pénzügyi év költségvetése végrehajtására vonatkozó felelősség alól;

               2.

               megjegyzéseit a kísérő állásfoglalásban rögzíti;

               3.

               utasítja elnökét, hogy továbbítsa ezt a határozatot és a kísérő állásfoglalást a Kábítószer és a Kábítószerfüggőség Európai Megfigyelőközpontja igazgatója, a Tanács, a Bizottság és a Számvevőszék részére, valamint hogy a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL C 324., 2004.12.30., 83. o.

      (2)  HL L 248., 2002.9.16., 1. o.

      (3)  HL L 245., 2003.9.29., 30. o.

      (4)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      a Kábítószer és a Kábítószerfüggőség Európai Megfigyelőközpontja igazgatójának adott, a 2003-as pénzügyi évre szóló általános költségvetésének végrehajtására vonatkozó mentesítésről szóló határozat részét képező megjegyzésekkel
      AZ EURÓPAI PARLAMENT,
      tekintettel a Számvevőszék a Kábítószer és a Kábítószerfüggőség Európai Megfigyelőközpontja 2003-as pénzügyi évére vonatkozó éves beszámolójára és a Megfigyelőközpont válaszaira (1),
      tekintettel a Tanács 2005. március 8-i ajánlására (6862/2005 – C6-0071/2005),
      tekintettel az EK-Szerződésre és különösen annak 276. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére, valamint a Kábítószer és a Kábítószerfüggőség Európai Megfigyelőközpontja létrehozásáról szóló 302/93/EGK rendelet módosításáról szóló, 2003. június 18-i 1651/2003/EK tanácsi rendeletre (3) és különösen annak 11a. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
      tekintettel eljárási szabályzatának 70. és 71. cikkére, valamint V. mellékletére,
      tekintettel a költségvetési ellenőrző bizottság jelentésére és az Állampolgári Jogi, Bel- és Igazságügyi Bizottság véleményére (A6-0074/2005),

                  A.

                  mivel az Európai Számvevőszék fent említett jelentésében megállapította, kellő bizonyosságot szerzett arról, hogy a 2003. december 31-én zárult pénzügyi évre vonatkozó éves beszámoló megbízható, és az alapjául szolgáló ügyletek egészében véve jogszerűek és szabályszerűek,

                  B.

                  mivel az Európai Parlament 2004. április 21-én mentesítést (5) adott a Kábítószer és a Kábítószerfüggőség Európai Megfigyelőközpontja (a Központ) igazgatójának a 2002-es pénzügyi év költségvetésének végrehajtását illetően, és a mentesítési határozatot kísérő állásfoglalásában többek között:

                              —

                              bátorította a Központot, hogy folytassa az átvitelek csökkentésének érdekében tett erőfeszítéseit,

                              —

                              tudomásul vette a Központ azon ígéretét, miszerint a jövőben a költségvetési rendelet előírásainak megfelelően szigorúan elválasztja a számvitelért felelős tisztviselők és az engedélyezésre jogosult tisztviselők feladatát,

                              —

                              felkérte a Központot, hogy korrigálja a Számvevőszék által a személyzet irányítása és különösen a felvételi eljárások végrehajtása során tapasztalt hiányosságokat;

            1.   tudomásul veszi a Kábítószer és a Kábítószerfüggőség Európai Megfigyelőközpontja 2003-as és 2002-es pénzügyi évre vonatkozó elszámolásának következő adatait;
      Bevételi és kiadási kimutatás a 2003-as és a 2002-es pénzügyi évre

                  (in EUR 1000)

                  2003

                  2002

                  Revenue

                  Commission subsidies

                  9 300

                  9 000

                  Subsidies from Norway

                  421

                  413

                  Phare subsidies

                  334

                  735

                  Other revenue

                  67

                  133

                  Total revenue (a)

                  10 122

                  10 280

                  Expenditure

                  Staff — Title I of the budget

                  Payments

                  5 240

                  4 951

                  Appropriations carried over

                  88

                  80

                  Administration — Title II of the budget

                  Payments

                  558

                  632

                  Appropriations carried over

                  272

                  509

                  Operating expenditure — Title III of the budget

                  Payments

                  2 281

                  2 525

                  Appropriations carried over

                  1 679

                  1 001

                  Total expenditure (b)

                  10 117

                  9 698

                  Outturn for the financial year (a – b)

                  5

                  582

                  Balance carried over from the previous financial year

                  1 626

                  639

                  Appropriations carried over and cancelled

                  221

                  392

                  Sums for reuse from the previous financial year not used

                  21

                  9

                  Refunds to the Commission

                  – 1 584

                  —

                  Exchange rate differences

                  6

                  3

                  Balance for the financial year

                  295

                  1 626

                     NB: The totals may include differences due to rounding.

                     Source: Data from the Monitoring Centre.

            2.   felkéri a Központot, tegyen erőfeszítéseket a leltára szervezéséhez (beleértve a tényleges készletek ellenőrzését, a megfelelő dokumentációt és a kielégítő informatikai támogatást) kapcsolódó valamennyi hiányosság rövid időn belül történő megszüntetésére;
      3.   tudomásul veszi a Számvevőszéknek a nemzeti tájékoztatási központokkal kötött szerződések irányításával kapcsolatban észlelt különböző problémák miatti aggodalmát; elvárja, hogy a Központ jobban ellenőrizze az ilyen szerződések végrehajtását;
      4.   üdvözli a Központ azon döntését, miszerint a nemzeti központoknak csak előző évi munkájuk minőségének értékelését követően fizet előleget a következő pénzügyi évre; elvárja, hogy a Központ ebben a vonatkozásban jelezze a differenciált előirányzatok révén finanszírozható tevékenységeit;
      5.   megállapítja, hogy a Központ erőfeszítéseket tett megelőző hozzáállás kialakítására a munkája iránt érdeklődő nyilvánosság és harmadik országok tájékoztatása terén;
      6.   üdvözli az esélyegyenlőségi politika megvalósításának elősegítése céljából hozott intézkedéseket és bátorítja a Központot, hogy ezen intézkedések végrehajtásának biztosítása érdekében végezzen rendszeres felmérést és értékelést;
      7.   üdvözli a Központ kommunikációs stratégiáját és a nyilvánosság tájékoztatása melletti elkötelezettségét;
      A Bizottságnak és az ügynökségeknek címzett általános pontok

                  8.

                  felidézi álláspontját, hogy miközben támogatta a Bizottság korlátozott számú modell kialakítására irányuló erőfeszítéseit – legalábbis a jövendő „szabályozási” ügynökségeket illetően, azt a nézetet képviselte, hogy az aktuális és a jövőbeli ügynökségek szerkezete alaposabb vizsgálatot igényel intézményközi szinten; azt is hangsúlyozza, hogy mielőtt a Bizottság meghatározná a szabályozási ügynökségek működésének keretfeltételeit, intézményközi megállapodásnak kell a közös irányvonalakat pontosan meghatároznia; ennek még az ügynökségek harmonizált szerkezeti keretrendszerének kialakítása előtt meg kell történnie;

                  9.

                  tudomásul veszi a Bizottság álláspontját (6) a Bizottság alap ügyviteli személyzetén kívüli más szervekre (ideértve az ügynökségeket) feladatok végrehajtása céljából történő hatáskör-átruházásra vonatkozóan; azt az álláspontot képviseli, hogy ez nem felel meg a Parlament azon felhívásának, miszerint alaposabb, intézményközi szintű vizsgálatnak kell alávetni a létező ügynökségek szerkezetét; ezért felkéri a Bizottságot, hogy adjon felvilágosítást ebben a témában, illetve a jövendő átfogó intézményközi, a pénzügyi terven belül vagy azzal párhuzamosan kialakítandó új rendszerre vonatkozó megállapodással kapcsolatban (7);

                  10.

                  felkéri a Bizottságot, szervezze meg és hajtsa végre az egyes ügynökségekről készített értékelések középtávú, azaz a szokásos hároméves ciklusú keresztmetszeti elemzését, azzal a céllal, hogy

                              a)

                              következtetéseket vonjon le az ügynökségi tevékenységeknek az EU politikáival való koherenciáját illetően általában, és az ügynökségek, illetve a bizottság részlegeinek jelenlegi és kifejlesztendő együttműködését és ezek átfedésének elkerülését illetően;

                              b)

                              értékelést készítsen az ügynökségek saját tevékenységi területén végzett munkája eredményének szélesebb európai hozzáadott értékéről, és az ügynökségmodellek helytállóságáról, teljesítményéről és hatékonyságáról az EU-politikák végrehajtása vagy az azokhoz való hozzájárulása tekintetében;

                              c)

                              meghatározza és fokozza az ügynökségek tevékenységének hatását az EU és állampolgárai közötti távolság csökkentése és az EU hozzáférhetőségének láthatóságának fokozása tekintetében;

                  11.

                  elvárja, hogy egy ilyen átfogó jelentés elérhetővé váljon 2005 végére, hogy le legyen fedve az új költségvetési rendelet bevezetésétől számított hároméves időszak és a megszületendő ügynökségi rendszer új keretrendszere;

                  12.

                  felkéri az ügynökségeket, hogy aktívan vegyenek részt ebben a folyamatban, és működjenek együtt a Bizottsággal, nyújtsanak megfelelő tájékoztatást a működésüket, szerepüket, megbízásukat és szükségleteiket érintő lényeges kérdésekről, illetve bármely olyan más tényezőről, amely segítheti a mentesítési eljárás továbbfejlesztését, illetve hozzájárulhat az ilyen eljárás sikeréhez; felkéri az ügynökségeket, hogy ezeket az információkat az illetékes bizottságok részére is továbbítsák;

                  13.

                  felhívja a Bizottságot, hogy a fentiekkel párhuzamosan, legkésőbb 2005 végéig terjessze elő javaslatait a létező ügynökségek alapító okmányainak módosításait illetően, melyek célja többek között az lenne, hogy optimálissá váljon a Bizottság és az ügynökségek kapcsolata, ezért a javaslatoknak a következő célkitűzéseket kell szem előtt tartaniuk:

                              a)

                              a Bizottság és az ügynökségek közötti kommunikáció fokozása;

                              b)

                              együttműködés kialakítása vagy kiterjesztése a fedezni kívánt szükségletek és a célkitűzések meghatározása, az elérendő eredmények és az elérésükhöz szükséges stratégia, illetve az ellenőrzési és értékelési szabályok kidolgozása területén;

                              c)

                              kiegészítő tevékenységek fokozása, a szükséges források jobb szervezése és hatékony felosztása eredmények elérése érdekében, és kommunikációs stratégia kidolgozása ezen eredmények terjesztése céljából;

                  14.

                  hangsúlyozza, hogy egy új ügynökség létrehozására vonatkozó javaslatról szóló bármely döntés meghozatala előtt a Bizottságnak alaposan értékelnie kell az adott ügynökség funkciójának szükségességét és hozzáadott értékét, figyelembe véve a fennálló struktúrákat, a szubszidiaritás elvét, a költségvetési megszorításokat és az eljárások egyszerűsítését;

                  15.

                  elvárja, hogy a Bizottság sürgősen nyújtsa be az ügynökségek személyzeti politikájára vonatkozó iránymutatásokat, melyeket a Parlament kért a Bizottságtól a 2005-ös költségvetési eljárás befejezése előtti benyújtásra;

            Az ügynökségeknek címzett általános pontok

                  16.

                  elvárja, hogy a a Számvevőszék mentesítésről szóló végleges jelentésének összeállítása 2343/2002/EK, Euratom rendelet 72. cikke (5) bekezdésének megfelelően mostantól valamennyi ügynökségtől megkapja a belső ellenőr által végrehajtott ellenőrzések eredményeit tartalmazó jelentést, az elkészített ajánlásokat és az ezek nyomán hozott intézkedéseket;

                  17.

                  felkéri az ügynökségeket, tegyenek további erőfeszítéseket a más köztisztviselőkre alkalmazandó személyzeti szabályzat saját személyzetükre történő megfelelő alkalmazása érdekében (toborzási eljárások és az ezzel kapcsolatban hozott döntések, személyes akták, díjazás és egyéb jogosultságok kiszámítása, előmeneteli politika, szabad állások százaléka, kvóták a nemi egyenjogúság figyelembevételére stb.);

                  18.

                  megállapítja, hogy általában véve, az ügynökségek személyzeti összetételét tekintve egyenlőtlenség tapasztalható a férfi és női alkalmazottak százalékos arányában; fájlalja, hogy a személyzet nagyjából egy harmadát kitevő férfiak túlsúlyban vannak a magasabb fokozatú beosztásokban, míg a nők általában az alacsonyabb fokozatú beosztásokban képviseltetik magukat nagyobb arányban; elvárja, hogy az ügynökségek azonnali és hatékony intézkedéseket hozzanak a helyzet javítása érdekében;

                  19.

                  felhívja az ügynökségeket, hogy személyzeti politikájukban biztosítsák a foglalkoztatáshoz, szakképzéshez, előmenetelhez és munkakörülményekhez (8) való hozzáférés terén a nők és férfiak közötti egyenlő bánásmód elvének alkalmazására vonatkozó 76/207/EGK tanácsi irányelvet módosító, 2002. szeptember 23-i 2002/73/EK európai parlamenti és tanácsi irányelv összes vonatkozó előírásainak alkalmazását;

                  20.

                  elvárja, hogy az ügynökségek a Számvevőszék vonatkozó észrevételeire adott válaszként teljes mértékben betartsák a költségvetési rendeletben lefektetett költségvetési alapelveket, különösen az egységesség és a teljesség elvét; felhívja azon ügynökségeket, amelyek még nem teljesítették a költségvetési rendeletben meghatározott számviteli követelményeket, hogy tegyék meg a szükséges lépéseket és erősítsék meg még jobban eljárásaikat a belső irányítás és ellenőrzés tekintetében a felelősségre vonhatóság, az átláthatóság és az európai hozzáadott érték növelése céljával;

                  21.

                  bátorítja az ügynökségeket, különösen azokat, amelyek más ügynökségekkel közös tevékenységet vagy feladatot teljesítenek, hogy erősítsék meg együttműködésüket, így nyitva új lehetőségeket a fejlődő együttműködések számára; felkéri az ügynökségeket, hogy szükség esetén külön megállapodások (közös nyilatkozatok, szándéknyilatkozatok, kiegészítő jellemzőket felmutató közös tervekről és tevékenységekről vagy programokról szóló határozatok) keretében öntsék hivatalos formába együttműködésüket, hogy elkerüljék a feladatok ismétlődését, hogy minden ügynökség eredménye világosan azonosítható legyen, és hogy a közös erőfeszítések eredménye révén maximalizálható legyen a hozzáadott érték és munkájuk hatása; elvárja, hogy ezzel kapcsolatban rendszeres tájékoztatást kapjon;

                  22.

                  felhívja az ügynökségeket, hogy fordítsanak különös figyelmet az odaítélési eljárásokra és a szerződések kezelésére; felkéri az ügynökségeket, hogy tegyenek meg minden szükséges intézkedést igazgatási struktúráikat illetően belső ellenőrzési eljárásaik, csatornáik és irányításuk megerősítése céljából; azt az álláspontot képviseli, hogy szükség és megvalósíthatóság esetén ilyen intézkedés lehet például a kockázatelemzés alapján tanácsadási feladattal megbízott speciális egységek felállítása a szerződésodaítélési eljárások előkészítésének legjobb módjáról, annak érdekében, hogy igény szerint biztosítva legyen a felügyelet és az ellenőrzés végrehajtása; ezzel az üggyel kapcsolatban felhívja a Bizottságot és a Számvevőszéket, hogy erősítse meg együttműködését az ügynökségekkel;

                  23.

                  tudomásul veszi a néhány, különösen az „újonnan létrehozott” ügynökségek igazgatói által említett, a költségvetési rendeletben lefektetett, az ügynökségekre nézve kötelező jelentéskészítési dátumoknak és határidőknek való megfeleléssel kapcsolatban felmerülő nehézségeket; felhívja az ügynökségek igazgatóit, hogy a költségvetési rendelet közelgő, 2005. évi felülvizsgálatát szem előtt tartva, tájékoztassák a költségvetési és a költségvetési ellenőrző bizottságot az addig felmerült problémákról, hogy a felülvizsgálat keretében ezeket is figyelembe lehessen venni; elvárja, hogy az igazgatók külön javaslatokat tegyenek a működési követelményeiknek leginkább megfelelő határidőkre a költségvetési rendeletben az ügynökségek számára meghatározott jelentéstételi kötelezettségek szem előtt tartása mellett;

                  24.

                  tudomásul veszi az ügynökségek igazgatóinak pozitív válaszát a Parlament mentesítés-előkészítésért felelős bizottságának felhívására, miszerint pontosabb kommunikációs rendszert kell kiépíteni, különösen az ügynökségek jelentéskészítési kötelezettségeivel kapcsolatos dokumentumoknak az adott bizottság részére történő átadása tekintetében; álláspontja szerint az ilyen jellegű kommunikáció jobb szervezése megerősíti a Parlament ügynökségekkel való együttműködését és fokozza a demokratikus ellenőrzést;

                  25.

                  felkéri az ügynökségek igazgatóit, hogy a jövőben a pénzügyi és igazgatási adatokkal együtt bemutatott éves tevékenységi jelentésükhöz csatoljanak a Bizottság főigazgatói által aláírthoz hasonló, tevékenységük jogszerűségét és szabályszerűségét igazoló nyilatkozatot;

                  26.

                  felkéri az ügynökségeket, hogy fejlesszenek ki átfogó kommunikációs stratégiát munkájuk eredményeinek nyilvánosság elé tárására a megfelelő formában (azon túlmenően, hogy ezeket az eredményeket ismertetik az intézményekkel, a tagállamok illetékes szolgálataival, szakemberekkel, partnerekkel vagy meghatározott kedvezményezettekkel); felhívja az ügynökségeket, hogy egy ilyen stratégia kidolgozásának szem előtt tartása mellett fokozzák együttműködésüket és az e cél megvalósítását célzó bevált gyakorlatokat illető információcseréjüket; elvárja, hogy illetékes bizottságait az ügynökségek még a következő mentesítési eljárás előtt annak rendje és módja szerint értesítsék a stratégia kidolgozásának előrehaladásáról, a tevékenységük hatékony és időben történő ellenőrzésének biztosítása érdekében;

            A Számvevőszéknek és az ügynökségeknek címzett általános pontok

                  27.

                  üdvözli a Számvevőszék azon kezdeményezését, hogy táblázattal egészíti ki az ügynökségekről szóló különjelentéseit, amelyben összefoglalja az adott ügynökség hatáskörét, irányítását, rendelkezésre álló forrásait és eredményeit vagy teljesítményét; azt az álláspontot képviseli, hogy ezzel fokozható ezen közösségi szervek munkájának érthetősége és átláthatósága, miközben szükség esetén hasznos összehasonlítási alapot biztosít a Parlament által felvetett harmonizált ügynökségi keretrendszer felállításához;

                  28.

                  felkéri a Számvevőszéket és az ügynökségeket, hogy erősítsék meg együttműködésüket az eljárások és a technikai eszközök területén a hatékony és eredményes költségvetési és pénzügyi irányítás elősegítése érdekében, olyan módszer kidolgozásának szem előtt tartásával, mely már az eljárás kezdetétől előkészíti a terepet a pozitív költségvetési mentesítéshez; elvárja, hogy rendszeresen tájékoztassák az előrehaladásról és a bevált gyakorlatok bevezetésének állapotáról;

                  29.

                  felhívja a Számvevőszéket és az ügynökségeket, hogy még a Számvevőszék mentesítésről szóló végleges jelentésének összeállítása előtt erősítsék meg a kontradiktórius eljárás átláthatóságát az ellentmondások és a kétértelműség elkerülése végett, mivel az veszélyeztethetné az egész eljárás hitelességét; e tekintetben felkéri a Számvevőszéket és a Bizottságot, hogy tegyenek javaslatot a megvalósított fejlesztésekkel és/vagy a felmerült problémákkal kapcsolatos információk frissítésének megvalósítására, a Számvevőszék előkészítő jelentésének első tárgyalásától kezdve egészen a mentesítés megadásáról vagy elutasításáról szóló határozat megszületéséig, hogy ezáltal a lehető legpontosabb kép alakuljon ki az ügynökségek állapotáról.

         (1)  HL C 324., 2004.12.30., 83. o.

         (2)  HL L 248., 2002.9.16., 1. o.

         (3)  HL L 245., 2003.9.29., 30. o.

         (4)  HL L 357., 2002.12.31., 72. o.

         (5)  HL L 330., 2004.11.4., 59. o.

         (6)  A Bizottságnak, a Tanácsnak és az Európai Parlamentnek címzett „Közös jövőnk építése, a kibővített Európai Unió politikai kihívásai és költségvetési eszközei (2007–2013)” című közleménye (COM(2004) 0101, 38. o.) 1. mellékletében lefektetettek szerint.

         (7)  Lásd a 2002. évi mentesítés bizottsági ellenőrző jelentésének mellékletét (COM(2004) 0648, 108. o.).

         (8)  HL L 269., 2002.10.5., 15. o.


title: A Tanács határozata (1995. december 4.) az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről Ukrajna között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Közösség által történő megkötéséről

text:
Fontos jogi nyilatkozat

|

31995D0541

Hivatalos Lap L 311 , 23/12/1995 o. 0001 - 0001

		A Tanács határozata(1995. december 4.)az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről Ukrajna között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Közösség által történő megkötéséről(95/541/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, a 228. cikk (2) bekezdésének első mondatával összefüggésben,tekintettel a Bizottság javaslatára,tekintettel az Európai Parlament véleményére [1],mivel az 1994. június 14-én Luxembourgban aláírt, az egyrészről az Európai Közösségek és tagállamai, másrészről Ukrajna között létrejött partnerségi és együttműködési megállapodás hatálybalépéséig célszerű jóváhagyni az 1995. június 1-jén Brüsszelben aláírt, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről Ukrajna között a kereskedelemről és a kereskedelemmel kapcsolatos ügyekről szóló ideiglenes megállapodást,A KÖVETKEZŐKÉPPEN HATÁROZOTT:1. cikkAz egyrészről az Európai Közösség, az Európai Szén- és Acélközösség és az Európai Atomenergia-közösség, másrészről Ukrajna között a kereskedelemről és a kereskedelemmel kapcsolatos ügyekről szóló ideiglenes megállapodást, valamint a jegyzőkönyvet és a nyilatkozatokat az Európai Közösség nevében jóváhagyják.E szövegeket csatolták e határozathoz.2. cikkAz ideiglenes megállapodás 36. cikkében előírt értesítést az Európai Közösség nevében a Tanács elnöke küldi meg [2].Kelt Brüsszelben, 1995. december 4-én.a Tanács részérőlaz elnökJ. Solana[1] HL C 308., 1995.11.20.[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: 2005/368/EK: A Tanács határozata (2005. április 26.) a Régiók Bizottsága három lett teljes jogú tagjának kinevezéséről

text:
               11.5.2005

               HU

               Az Európai Unió Hivatalos Lapja

               L 119/11

      A TANÁCS HATÁROZATA

   (2005. április 26.)
   a Régiók Bizottsága három lett teljes jogú tagjának kinevezéséről
   (2005/368/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a lett kormány javaslatára,
   mivel:

               (1)

               A Tanács 2002. január 22-én elfogadta a Régiók Bizottsága teljes jogú tagjainak és póttagjainak 2002. január 26-tól 2006. január 25-ig tartó időszakra történő kinevezéséről szóló 2002/60/EK határozatot (1).

               (2)

               Andris JAUNSLEINIS, Jānis KALNAČS és Arvīds KUCINS hivatali idejének lejártát követően a Régiók Bizottsága három teljes jogú tagjának helye betöltetlen maradt, és erről a Tanácsot 2005. április 6-án tájékoztatták,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottsága tagjainak a hivatali idő hátralévő részére, azaz 2006. január 25-ig a következő személyeket nevezi ki:

               —

               Andris ELKSNĪTIS
               [Dobeles pilsētas Domes priekšsēdētājs]
               (képviselő, a dobelei városi tanács elnöke);

               —

               Edmunds KRASTIŅŠ
               [Rīgas domes deputāts]
               (rigai városi önkormányzati képviselő);

               —

               Tālis PUĶĪTIS
               [Siguldas novada domes priekšsēdētājs]
               (képviselő, a siguldai egyesített önkormányzati tanács elnöke).

         2. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat az elfogadásának napján lép hatályba.

      Kelt Luxembourgban, 2005. április 26-án.

            a Tanács részéről

            az elnök

         F. BODEN

      (1)  HL L 24., 2002.1.26., 38. o.


title: 2008/818/EK: Az Európai Parlament és a Tanács határozata ( 2008. október 22. ) az európai globalizációs alkalmazkodási alap igénybevételéről, a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodás 28. pontjával összhangban

text:
               29.10.2008

               HU

               Az Európai Unió Hivatalos Lapja

               L 285/13

      AZ EURÓPAI PARLAMENT ÉS A TANÁCS HATÁROZATA

   (2008. október 22.)
   az európai globalizációs alkalmazkodási alap igénybevételéről, a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodás 28. pontjával összhangban
   (2008/818/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel a Bizottság javaslatára,
   mivel:

               (1)

               Az európai globalizációs alkalmazkodási alapot (a továbbiakban: az Alap) azzal a céllal hozták létre, hogy kiegészítő támogatást nyújtson a világkereskedelemben bekövetkezett változásokból eredő fő strukturális változások következményei által sújtott munkavállalóknak az ismételt munkaerő-piaci beilleszkedéshez.

               (2)

               A 2006. május 17-i intézményközi megállapodás az Alap igénybevételét évi 500 millió eurós felső határig engedélyezi.

               (3)

               2008. február 6-án Spanyolország az Alap igénybevételére irányuló kérelmet nyújtott be az autóipar ágazatán belüli létszámleépítés, konkrétan a Delphi Automotive Systems España, S.L.U. által elbocsátott munkavállalók vonatkozásában. A kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulás meghatározásához kapcsolódó követelményeknek.

               (4)

               2008. május 8-án Litvánia az Alap igénybevételére irányuló kérelmet nyújtott be a textilipar ágazatán belüli létszámleépítés, konkrétan az Alytaus Tekstile által elbocsátott munkavállalók vonatkozásában. A kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulás meghatározásához kapcsolódó követelményeknek.

               (5)

               Az Alapot tehát a kérelmekre való tekintettel a pénzügyi támogatás folyósítása érdekében mobilizálni kell,

         A KÖVETKEZŐKÉPPEN HATÁROZOTT:
   1. cikk
   Az Európai Unió 2008. évi általános költségvetésének keretein belül mobilizálni kell az európai globalizációs alkalmazkodási alapot, úgy, hogy 10 770 772 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában kell kihirdetni.

      Kelt Strasbourgban, 2008. október 22-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         J.-P. JOUYET

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2008/516/EK: Az Európai Parlament határozata ( 2007. április 24. ) az Európai Környezetvédelmi Ügynökség 2005-ös pénzügyi évre vonatkozó elszámolása lezárásáról

text:
               15.7.2008

               HU

               Az Európai Unió Hivatalos Lapja

               L 187/111

      AZ EURÓPAI PARLAMENT HATÁROZATA

   (2007. április 24.)
   az Európai Környezetvédelmi Ügynökség 2005-ös pénzügyi évre vonatkozó elszámolása lezárásáról
   (2008/516/EK)
   AZ EURÓPAI PARLAMENT,
   tekintettel az Európai Környezetvédelmi Ügynökség 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Környezetvédelmi Ügynökség 2005-ös pénzügyi évre vonatkozó végleges éves beszámolójáról szóló jelentésére, az ügynökség válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Környezetvédelmi Ügynökség és az európai környezeti információs és megfigyelőhálózat létrehozásáról szóló, 1990. május 7-i 1210/90/EGK tanácsi rendeletre (4) és különösen annak 13. cikkére,
   tekintettel az 1605/2002/EK, Euratom rendelet 185. cikkében említett szervezetekre vonatkozó költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére, és a Környezetvédelmi, Közegészségügyi és Élelmiszer-biztonsági Bizottság véleményére (A6-0103/2007),

               1.

               megállapítja, hogy az Európai Környezetvédelmi Ügynökség végleges éves beszámolója a 2004-es és 2005-ös pénzügyi évre a következőképpen alakul:
               A bevételek és kiadások elszámolása a 2004. és a 2005. pénzügyi évben

                           (1000  EUR)

                           2005

                           2004

                              Bevételek

                           EK-támogatás

                           34 970

                           29 658

                           Egyéb támogatások

                           745

                           1 998

                           Banki kamat

                           153

                           126

                              Összesen (A)

                              35 868

                              31 782

                              Kiadások

                              Az 1. cím kiadásai összesen

                           Kifizetések

                           13 958

                           12 447

                           Kifizetések – Célhoz kötött bevételek

                           207

                           2

                           Átvitt előirányzatok

                           510

                           435

                           Átvitt előirányzatok – Célhoz kötött bevétel

                           343

                           66

                              Az 2. cím kiadásai összesen

                           Kifizetések

                           2 960

                           3 451 (6)

                           Kifizetések – Célhoz kötött bevétel

                           16

                           Átvitt előirányzatok

                           896

                           394

                           Átvitt előirányzatok – Célhoz kötött bevétel

                           63

                           0

                              Az 3. cím kiadásai összesen

                           Kifizetések

                           8 942

                           9 543

                           Kifizetések – Célhoz kötött bevétel

                           841

                           14

                           Átvitt előirányzatok

                           4 075

                           4 845

                           Átvitt előirányzatok – Célhoz kötött bevétel

                           1 891

                           2 419

                              Összesen (B)

                              34 702

                              33 616

                              Az év nettó eredménye (A – B)

                           1 164

                           -2 822

                           Átvitt és törölt előirányzatok

                           373

                           507

                           Átvitt és törölt visszatérítések

                           0

                           Kiigazítás a célhoz kötött bevételekből származó, december 31-én rendelkezésre álló előző évi előirányzatok átvitele érdekében

                           2 997

                           0

                           Az előző év átvitt eredménye

                           -6 360

                           -4 190

                           Törölt célhoz kötött bevételek

                           98

                           Árfolyamkülönbözet

                           -7

                           3

                           Korábbi évekre vonatkozó rendezés

                           0

                           43

                              Továbbvitt mérleg

                           -1 832

                           -6 360

                           Az összesített adatok változásai a kerekítésnek tudhatók be.

                              Forrás: Az információkat az ügynökség szolgáltatta – Ez a táblázat az ügynökség által az éves jelentésben szolgáltatott adatokat foglalja össze.

               2.

               jóváhagyja az Európai Környezetvédelmi Ügynökség 2005-ös pénzügyi évre vonatkozó elszámolása lezárását;

               3.

               utasítja elnökét, hogy továbbítsa e határozatot az Európai Környezetvédelmi Ügynökség igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 1. o.

      (2)  HL C 312., 2006.12.19., 36. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 120., 1990.5.11., 1. o. Az 1641/2003/EK rendelettel (HL L 245., 2003.9.29., 1. o.) módosított rendelet.

      (5)  HL L 357., 2002.12.31., 72. o.

      (6)  A dán kormánynak kifizetett 905 823 EUR ingatlanadóval együtt. Az Ügynökség úgy véli, hogy az összeget vissza kell téríteni.
   Az összesített adatok változásai a kerekítésnek tudhatók be.

      Forrás: Az információkat az ügynökség szolgáltatta – Ez a táblázat az ügynökség által az éves jelentésben szolgáltatott adatokat foglalja össze.


title: 2007/633/EK: A Tanács határozata ( 2007. szeptember 18. ) az Európai Közösség és Új-Zéland közötti, a légi szolgáltatások bizonyos kérdéseiről szóló megállapodás megkötéséről

text:
               2.10.2007

               HU

               Az Európai Unió Hivatalos Lapja

               L 256/27

      A TANÁCS HATÁROZATA

   (2007. szeptember 18.)
   az Európai Közösség és Új-Zéland közötti, a légi szolgáltatások bizonyos kérdéseiről szóló megállapodás megkötéséről
   (2007/633/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben 300. cikke (2) bekezdésének első albekezdésének első mondatával és 300. cikke (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Tanács 2003. június 5-i határozatával felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott Új-Zélanddal egy, a légi szolgáltatások bizonyos kérdéseiről szóló megállapodásról, összhangban a 2003. június 5-i határozat mellékletében foglalt mechanizmusokkal és irányelvekkel.

               (3)

               Ezt a megállapodást a megállapodás egy későbbi időpontban történő megkötésére figyelemmel, a 2006/466/EK tanácsi határozattal (2) összhangban a Közösség nevében aláírták.

               (4)

               Ezt a megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Új-Zéland közötti, a légi szolgáltatások bizonyos kérdéseiről szóló megállapodás a Közösség nevében jóváhagyásra kerül.
   2. cikk
   A Tanács elnöke felhatalmazást kap, hogy kijelölje a megállapodás 8. cikkének (1) bekezdésében előírt értesítés megtételére jogosult személyt.

      Kelt Brüsszelben, 2007. szeptember 18-án.

            a Tanács részéről

            az elnök

         R. PEREIRA

      (1)  A Hivatalos Lapban még nem tették közzé.

      (2)  HL L 184., 2006.7.6., 25. o.


title: A Tanács határozata (1997. április 22.) az Európai Közösség és a Koreai Köztársaság között létrejött, a távközlési beszerzésekről szóló megállapodás, valamint memorandum formájában létrejött, a távközlési magánüzemeltetők beszerzéseiről szóló megállapodás megkötéséről

text:
Fontos jogi nyilatkozat

|

31997D0784

Hivatalos Lap L 321 , 22/11/1997 o. 0030 - 0031

		A Tanács határozata(1997. április 22.)az Európai Közösség és a Koreai Köztársaság között létrejött, a távközlési beszerzésekről szóló megállapodás, valamint memorandum formájában létrejött, a távközlési magánüzemeltetők beszerzéseiről szóló megállapodás megkötéséről(97/784/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,tekintettel a Bizottság javaslatára,mivel az Európai Közösség és a Koreai Köztársaság között létrejött, a távközlési beszerzésekről szóló megállapodást, valamint memorandum formájában létrejött, a távközlési magánüzemeltetők beszerzéseiről szóló megállapodást jóvá kell hagyni;mivel a távközlési beszerzésekről szóló megállapodás, valamint a memorandum formájában létrejött megállapodás megkötésének a Szerződés 113. cikkén kell alapulnia, minthogy a megállapodások csak termékekre és az e termékek beszerzésével kapcsolatos szolgáltatásokra vonatkoznak;mivel helyénvaló, hogy a Tanács felhatalmazza a Bizottságot, hogy – a Tanács által kinevezendő különbizottsággal konzultálva – a Közösség nevében jóváhagyja a távközlési beszerzésről szóló megállapodás I. mellékletének módosításait; mivel ez a felhatalmazás azonban csak a vízügyi, energiaipari, szállítási és távközlési ágazatokban működő vállalkozások beszerzési eljárásainak összehangolásáról szóló, 1993. június 14-i 93/38/EGK tanácsi irányelv [1] 8. cikkében meghatározott eljárás alkalmazásából eredő módosításokra fog korlátozódni,A KÖVETKEZŐKÉPPEN HATÁROZOTT:1. cikkAz Európai Közösség és a Koreai Köztársaság között létrejött, a távközlési beszerzésekről szóló megállapodást, valamint a memorandum formájában létrejött, a távközlési magánüzemeltetők beszerzéseiről szóló megállapodást a Közösség nevében a Tanács jóváhagyja.A megállapodás és a memorandum szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak és a memorandumnak a Közösséget jogilag kötelező aláírására jogosult személyt.3. cikkA Bizottság felhatalmazást kap, hogy a Közösség nevében jóváhagyja a távközlési beszerzésekről szóló megállapodás I. mellékletének módosításait.A Bizottságot e feladatának ellátásában a Tanács által kinevezett különbizottság segíti.Az első albekezdésben említett felhatalmazás azokra a módosításokra korlátozódik, amelyek a 93/38/EGK irányelv 8. cikkében meghatározott eljárások alkalmazása során válnak szükségessé.Kelt Luxembourgban, 1997. április 22-én.a Tanács részérőlaz elnökJ. Van Aartsen[1] HL L 199., 1993.8.9., 84. o. Az 1994-es csatlakozási okmánnyal módosított irányelv.--------------------------------------------------


title: A Tanács (KKBP) 2016/1990 határozata (2016. november 14.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. ) jogállamiság-missziójáról (EULEX Koszovó) szóló 2008/124/KKBP együttes fellépés módosításáról

text:
                  15.11.2016

                  HU

                  Az Európai Unió Hivatalos Lapja

                  L 306/16

            A TANÁCS (KKBP) 2016/1990 HATÁROZATA
      (2016. november 14.)
      az Európai Unió koszovói (*) jogállamiság-missziójáról (EULEX Koszovó) szóló 2008/124/KKBP együttes fellépés módosításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére és 43. cikkének (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:

                  (1)

                  A Tanács 2008. február 4-én elfogadta a 2008/124/KKBP együttes fellépést (1).

                  (2)

                  A Tanács 2016. június 14-én elfogadta a (KKBP) 2016/947 határozatot (2), amely módosította a 2008/124/KKBP együttes fellépést, meghosszabbította az EULEX KOSOVO [helyesen: EULEX Koszovó] megbízatását 2018. június 14-ig, valamint új pénzügyi referenciaösszeget biztosított a 2016. december 14-ig tartó időszakra a megbízatás Koszovóban való végrehajtására vonatkozóan, illetve a 2017. június 14-ig tartó időszakra a valamely tagállamba áthelyezett bírósági eljárásokban való segítségnyújtásra vonatkozóan.

                  (3)

                  Új referenciaösszeget kell biztosítani a 2017. június 14-ig tartó időszakra az EULEX Koszovó megbízatásának végrehajtására vonatkozóan.

                  (4)

                  E határozat egyetlen rendelkezése sem értelmezhető úgy, mint ami sérti a bírák és ügyészek függetlenségét, illetve autonómiáját.

                  (5)

                  Az EULEX Koszovó tevékenységeinek sajátos jellegéből adódóan, mely tevékenységek révén segítséget nyújt a valamely tagállamba áthelyezett bírósági eljárásokban, helyénvaló ebben a határozatban meghatározni a valamely tagállamba áthelyezett bírósági eljárásokban való segítségnyújtás fedezésére szánt összeget, továbbá támogatás útján biztosítani a költségvetés e részének végrehajtását.

                  (6)

                  A misszióval kapcsolatos közbeszerzési eljárásokban való részvételre és a misszió számára vett áruk származására vonatkozó szabályokat össze kell hangolni a más polgári KBVP-missziókra vonatkozó rendelkezésekkel.

                  (7)

                  A 2008/124/KKBP együttes fellépést ennek megfelelően módosítani kell.

                  (8)

                  Az EULEX Koszovó végrehajtására olyan helyzetben kerül sor, amely rosszabbodhat, és veszélyeztetheti az Unió külső tevékenységének a Szerződés 21. cikkében meghatározott célkitűzéseit,

            ELFOGADTA EZT A HATÁROZATOT:
      1. cikk
      A 2008/124/KKBP együttes fellépés a következőképpen módosul:

                  1.

                  A 16. cikk a következőképpen módosul:

                              a)

                              az (1) bekezdés helyébe a következő szöveg lép:
                              „(1)   Az EULEX Koszovó kiadásainak fedezésére szánt pénzügyi referenciaösszeg 2010. október 14-ig265 000 000 EUR.
                              Az EULEX Koszovó kiadásainak fedezésére szánt pénzügyi referenciaösszeg 2010. október 15-től2011. december 14-ig165 000 000 EUR.
                              Az EULEX Koszovó kiadásainak fedezésére szánt pénzügyi referenciaösszeg 2011. december 15-től2012. június 14-ig72 800 000 EUR.
                              Az EULEX Koszovó kiadásainak fedezésére szánt pénzügyi referenciaösszeg 2012. június 15-től2013. június 14-ig111 000 000 EUR.
                              Az EULEX Koszovó kiadásainak fedezésére szánt pénzügyi referenciaösszeg 2013. június 15-től2014. június 14-ig110 000 000 EUR.
                              Az EULEX Koszovó kiadásainak fedezésére szánt pénzügyi referenciaösszeg 2014. június 15-től2014. október 14-ig34 000 000 EUR.
                              Az EULEX Koszovó kiadásainak fedezésére szánt pénzügyi referenciaösszeg a 2014. október 15-től2015. június 14-ig terjedő időszakra 55 820 000 EUR.
                              Az EULEX Koszovó kiadásainak fedezésére szánt pénzügyi referenciaösszeg a 2015. június 15-től2016. június 14-ig tartó időszakra 77 000 000 EUR.
                              Az EULEX Koszovó kiadásainak fedezésére szánt pénzügyi referenciaösszeg a 2016. június 15-től2017. június 14-ig tartó időszakra 86 850 000 EUR.
                              A kilencedik albekezdésben említett összegből az EULEX Koszovónak a megbízatása Koszovóban való végrehajtásával kapcsolatos kiadásainak fedezésére szánt összeg 34 500 000 EUR a 2016. június 15-tőldecember 14-ig terjedő időszakban, illetve 23 250 000 EUR a 2016. december 15-től2017. június 14-ig terjedő időszakban; 29 100 000 EUR pedig a valamely tagállamba áthelyezett bírósági eljárásokban való segítségnyújtást fedezi a 2016. június 15-től2017. június 14-ig terjedő időszakban és fedezi továbbá 2016. április 1-jétől visszamenőleg a valamely tagállamba áthelyezett bírósági eljárásokban való segítségnyújtással kapcsolatos kiadásokat. A Bizottság támogatási megállapodást ír alá a vonatkozó összegről az áthelyezett bírósági eljárások lebonyolításáért felelős hivatal nevében eljáró hivatalvezetővel. E támogatási megállapodásra a 966/2012/EU, Euratom európai parlamenti és tanácsi rendeletben (**) a támogatásokra vonatkozóan meghatározott szabályokat kell alkalmazni.
                              Az EULEX Koszovó számára a következő időszakra előirányzandó pénzügyi referenciaösszegről a Tanács határoz.

                                 (**)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EU, Euratom tanácsi rendelet hatályon kívül helyezéséről (HL L 298., 2012.10.26., 1. o.).”."

                              b)

                              a (2) bekezdés helyébe a következő szöveg lép:
                              „(2)   Valamennyi kiadást az Unió általános költségvetésére alkalmazandó szabályoknak és eljárásoknak megfelelően kell kezelni. Természetes és jogi személyek korlátozás nélkül részt vehetnek a misszió költségvetéséből finanszírozott közbeszerzési pályázatokon. Ezenkívül az EULEX Koszovó által vett áruk esetében nem alkalmazandó az áruk származására vonatkozó szabály.”

                              c)

                              a (3) bekezdés helyébe a következő szöveg lép:
                              „(3)   A misszióvezető – a Bizottság jóváhagyása esetén – technikai megállapodásokat köthet uniós tagállamokkal, részt vevő harmadik országokkal és más, Koszovóba telepített nemzetközi szereplőkkel felszereléseknek, szolgáltatásoknak és helyiségeknek az EULEX Koszovó számára való beszerzését illetően. Adott esetben az EULEX Koszovó válik az EUPT-Koszovó által a tervezési és előkészítési szakaszban az EULEX Koszovó számára kötött szerződések és megállapodások jogosultjává. Az EUPT-Koszovó tulajdonában lévő eszközöket át kell adni az EULEX Koszovó részére.”

                  2.

                  A 18. cikk (1) bekezdése helyébe a következő szöveg lép:
                  „(1)   A főképviselő az EULEX Koszovó céljaira készült EU-minősített adatokat és dokumentumokat – a 2013/488/EU határozattal összhangban – az azokra külön-külön meghatározott minősítési szintig jogosult átadni az ENSZ-nek, a NATO/KFOR-nak és az ezen együttes fellépéshez és a Frontexhez csatlakozó más harmadik feleknek. Ennek elősegítésére helyi technikai megállapodásokat kell kötni.”

            2. cikk
      Ez a határozat az elfogadásának napján lép hatályba.

         Kelt Brüsszelben, 2016. november 14-én.

               a Tanács részéről

               az elnök

            F. MOGHERINI

         (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  A Tanács 2008/124/KKBP együttes fellépése (2008. február 4.) az Európai Unió koszovói jogállamiság-missziójáról, EULEX KOSOVO (HL L 42., 2008.2.16., 92. o.).

         (2)  A Tanács (KKBP) 2016/947 határozata (2016. június 14.) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról (HL L 157., 2016.6.15., 26. o.).


title: A Politikai és Biztonsági Bizottság (KKBP) 2017/682 határozata (2017. március 29.) az Európai Unió bosznia-hercegovinai katonai műveletéhez az EU-erők parancsnokának kinevezéséről és a (KKBP) 2016/332 határozat hatályon kívül helyezéséről (BiH/25/2017)

text:
               11.4.2017

               HU

               Az Európai Unió Hivatalos Lapja

               L 98/20

         A POLITIKAI ÉS BIZTONSÁGI BIZOTTSÁG (KKBP) 2017/682 HATÁROZATA
   (2017. március 29.)
   az Európai Unió bosznia-hercegovinai katonai műveletéhez az EU-erők parancsnokának kinevezéséről és a (KKBP) 2016/332 határozat hatályon kívül helyezéséről (BiH/25/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az EU bosznia és hercegovinai [helyesen: bosznia-hercegovinai] katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikke (1) bekezdésére,
   mivel:

               (1)

               A 2004/570/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy meghozza az Európai Unió bosznia-hercegovinai katonai műveletéhez az EU-erők parancsnokának (a továbbiakban: az EU-erők parancsnoka) kinevezéséről szóló határozatokat.

               (2)

               A PBB 2016. február 23-án elfogadta a (KKBP) 2016/332 határozatot (2), amellyel Friedrich SCHRÖTTER vezérőrnagyot nevezte ki az EU-erők parancsnokává.

               (3)

               Az EU műveleti parancsnoka azt ajánlotta, hogy Friedrich SCHRÖTTER vezérőrnagy helyére 2017. március 28-tól Anton WALDNER dandártábornokot nevezzék ki a az EU-erők új parancsnokának.

               (4)

               Az Európai Unió Katonai Bizottsága ezt az ajánlást támogatta.

               (5)

               A (KKBP) 2016/332 határozatot ezért hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.

               (7)

               Az Európai Tanács a 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” megállapodások rendelkezései és azok végrehajtása kizárólag az Unió azon tagállamaira vonatkoznak majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2017. március 28-tól kezdődő hatállyal Anton WALDNER dandártábornokot nevezi ki az EU-erők parancsnokává az Európai Unió bosznia-hercegovinai katonai műveletéhez.
   2. cikk
   A (KKBP) 2016/332 határozat hatályát veszti.
   3. cikk
   Ez a határozat 2017. március 28-án lép hatályba.

      Kelt Brüsszelben, 2017. március 29-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 252., 2004.7.28., 10. o.

      (2)  A Politikai és Biztonsági Bizottság (KKBP) 2016/332 határozata (2016. február 23.) az Európai Unió bosznia-hercegovinai katonai műveletéhez az uniós erők főparancsnokának kinevezéséről, valamint a BiH/22/2014 határozat hatályon kívül helyezéséről (BiH/23/2016) (HL L 62., 2016.3.9., 14. o.).